钦定古今图书集成/明伦汇编/官常典/第068卷 > 建陵忠侯袭
## 钦定古今图书集成/明伦汇编/官常典/第068卷 > 建陵忠侯袭

按《宋书长沙景王传》：“景王道怜子桂阳恭侯义融，义
融子孝侯觊。觊弟袭，字茂德，太子舍人，安成太守晋
安王子勋为逆，袭据郡距之，勋遣军攻围，不能下。太
宗嘉之，以为郢州刺史，封建陵县侯，食邑五百户。建
陵县属苍梧郡，以道远改封临澧县侯。太始六年，卒
于中护军，追赠护军将军，加散骑常侍，谥曰忠侯。”袭
亦庸鄙，在郢州，暑月露㡓上听事，纲纪正伏，阁怪之，
访问乃知。袭子旻嗣。昇明二年，改封东昌县侯，与兄
晃俱伏诛。袭弟彪，秘书郎。彪弟寔，太子舍人，并早卒。
寔弟爽，海陵太守。